Diari Oficial de la Generalitat Valenciana


Sumari del DOGV 6499, del 11-04-2011 (2011/4182)

RESOLUCIÓ de 14 de febrer de 2011, de la Direcció General per al Canvi Climàtic, per la qual s'acorda inscriure en el Registre del Sistema Comunitari de Gestió i Auditoria Ambientals (EMAS) Talleres Xúquer, SL.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6499

Data del DOGV
:   11-04-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/4182


Data del document
:   14-02-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 14 de febrer de 2011, de la Direcció General per al Canvi Climàtic, per la qual s'acorda inscriure en el Registre del Sistema Comunitari de Gestió i Auditoria Ambientals (EMAS) Talleres Xúquer, SL. [2011/4182]  
Vista la sol·licitud d'inscripció en el Registre del Sistema Comunitari de Gestió i Auditoria Ambientals (EMAS), presentada per Víctor Boscá Pérez, en representació de l'entitat Talleres Xúquer, SL, amb CIF B-46553020 i domicili social al carrer de Carles Gomis, 8, 46765 Carcaixent (València), s'emet aquesta resolució, de conformitat amb els següents,  
  
Antecedents de fet  
1. Amb data 28 de desembre de 2010 té entrada en el Registre Auxiliar del Centre de Tecnologies Netes la sol·licitud d'inscripció en el Registre de Centres amb Sistemes de Gestió Ambiental de la Comunitat Valenciana, segons el reglament comunitari EMAS, de Víctor Boscá Pérez, en representació de Talleres Xúquer, SL, per al seu centre ubicat al carrer de Carles Gomis, 8, 46833 Carcaixent (València), i per a les activitats de fabricació i comercialització de contenidors metàl·lics i de polièster reforçat de fibra de vidre (PRFV) per a la recollida selectiva de residus urbans, com també la fabricació de components diversos de PRFV, reparació de vehicles industrials (excepte mecànica) i fabricació de carrosseries frigorífiques de polièster.  
2. Amb dates 11 de gener i 14 de febrer de 2011 l'interessat aporta la documentació complementària exigida i la declaració ambiental original corresponent al període d'octubre de 2009 a octubre de 2010, validada pel verificador ambiental SGS ICS Ibérica, SA, acreditat per Enac amb el número ES-V-0009.  
  
Fonaments de dret  
1. Mitjançant el Reial Decret 85/1996, de 26 de gener, s'estableixen les normes per a l'aplicació del Reglament (CEE) número 1836/1993, de 29 de juny, pel qual es permet que les empreses del sector industrial s'adherisquen amb caràcter voluntari a un sistema comunitari de gestió i auditoria ambientals.  
2. El Govern Valencià, a través del Decret 28/1998, de 20 de març, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a realitzar les comeses i efectuar les funcions a què es refereix el reglament comunitari esmentat, i per Ordre de 5 de març de 1999, de la Conselleria de Medi Ambient, es crea i regula el Registre de Centres de la Comunitat Valenciana que tinguen implantat un sistema de gestió ambiental d'acord amb els requisits del reglament EMAS.  
3. El Reglament (CE) número 761/2001, de 19 de març, que deroga el Reglament (CEE) número 1836/1993, estableix un sistema comunitari de gestió i auditoria ambientals (EMAS) que permet la participació amb caràcter voluntari de les organitzacions, per a l'avaluació i millora del comportament ambiental i la difusió de la informació.  
  
4. El Reglament (CE) número 1221/2009, de 25 de novembre, que deroga el Reglament (CE) número 761/2001, i les decisions 2001/681/CE i 2006/193/CE de la Comissió, permet la participació voluntària d'organitzacions en un sistema comunitari de gestió i auditoria ambientals (EMAS).  
5. En l'àmbit de la Comunitat Valenciana, mitjançant el Decret 19/2009, de 3 de novembre, del president de la Generalitat, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 9 del Decret 198/2009, de 6 de novembre, del Consell, la Direcció General per al Canvi Climàtic exerceix les funcions en matèria de control de la contaminació. Pel Decret 139/2009, de 18 de setembre, s'aprova el reglament orgànic i funcional de l'esmentada Conselleria i, de conformitat amb el Decret 144/2005, de 7 d'octubre, pel qual es crea el Centre de Tecnologies Netes, correspon a l'Àrea del Centre de Tecnologies Netes exercir les competències en matèria d'EMAS.  
  
D'acord amb tot el que antecedeix, com també l'informe-proposta de l'Àrea del Centre de Tecnologies Netes, fent ús de les atribucions que em confereix el reglament orgànic i funcional d'aquesta Conselleria, resolc:  
Inscriure en el Registre del Sistema Comunitari de Gestió i Auditoria Ambientals (EMAS), conforme al Reglament (CE) número 1221/2009, de 25 de novembre, Talleres Xúquer, SL, per a les activitats de fabricació i comercialització de contenidors metàl·lics i de polièster reforçat de fibra de vidre (PRFV) per a la recollida selectiva de residus urbans, com també la fabricació de components diversos de PRFV, reparació de vehicles industrials (excepte mecànica) i fabricació de carrosseries frigorífiques de polièster, al seu centre ubicat al carrer de Carles Gomis, 8, 46622 Carcaixent (València), amb el número ES-CV-000039.  
  
La declaració ambiental ha de ser actualitzada i validada anualment, d'acord amb el Reglament (CE) número 1221/2009, i ha de presentar-se davant de la direcció general competent en el Registre de Centres que tinguen implantat un sistema de gestió ambiental d'acord amb els requisits del Reglament EMAS.  
De la mateixa manera, tots els elements del sistema de gestió ambiental han de ser revisats en un període no superior a 36 mesos, és a dir, abans del 10 de desembre de 2013, i posteriorment ha de presentar-se la nova declaració ambiental validada davant de la Direcció General competent en el registre de centres que tinguen implantat un sistema de gestió ambiental d'acord amb els requisits del Reglament EMAS.  
  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà a la notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
  
Paterna, 14 de febrer de 2011.- El director general per al Canvi Climàtic: Jorge Lamparero Lázaro.